title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în aluminiu

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice (reformare)
                  1
                (Directiva RoHS 2) în ceea ce privește o derogare pentru aplicații specifice care conțin plumb.

               Directiva RoHS 2 impune restricții privind utilizarea anumitor substanțe periculoase în echipamentele electrice și electronice, astfel cum se prevede la articolul 4 din respectiva directivă. Aceasta a intrat în vigoare la 21 iulie 2011.

               Lista substanțelor restricționate este cuprinsă în anexa II la Directiva RoHS 2. În timp ce restricțiile privind plumbul, mercurul, cadmiul, cromul hexavalent, bifenilii polibromurați și difenileterii polibromurați se aplică în prezent, restricțiile privind ftalatul de bis(2-etilhexil) (DEHP), ftalatul de butil și de benzil (BBP), ftalatul de dibutil (DBP) și ftalatul de diizobutil (DIBP) nu se vor aplica decât începând cu 22 iulie 2019 sau mai târziu. În anexele III și IV la Directiva RoHS 2 sunt enumerate materialele și componentele echipamentelor electrice și electronice (EEE) destinate unor aplicații specifice, care beneficiază de derogare de la restricția referitoare la utilizarea anumitor substanțe prevăzută la articolul 4 alineatul (1) din Directiva RoHS 2.

               Articolul 5 prevede adaptarea anexelor III si IV la progresul științific și tehnic (prin includere, reînnoire, modificare și revocare a derogărilor). În temeiul articolului 5 alineatul (1) litera (a), este posibilă includerea de derogări în anexele III și IV numai dacă această includere nu diminuează protecția mediului și a sănătății conferită de Regulamentul (CE) nr. 1907/2006
                  2
                și dacă este îndeplinită una dintre condițiile următoare: eliminarea sau substituirea lor prin modificarea proiectului sau utilizând materiale și componente pentru care nu sunt necesare materialele sau substanțele indicate în anexa II nu este realizabilă din punct de vedere științific sau tehnic; fiabilitatea substituenților nu este asigurată sau este probabil ca efectele negative totale asupra mediului și asupra sănătății și securității consumatorilor provocate de substituire să depășească avantajele totale pentru mediu și pentru sănătatea și securitatea consumatorilor.

               Mai mult, conform dispozițiilor articolului 5 alineatul (1), Comisia Europeană (Comisia) trebuie să includă materialele și componentele EEE pentru aplicații specifice în listele din anexele III și IV prin intermediul unor acte delegate distincte, în conformitate cu articolul 20. Articolul 5 alineatul (3) și anexa V stabilesc procedura de depunere a cererilor de acordare, de reînnoire sau de revocare a unei derogări.

               2.CONSULTĂRI ÎNAINTEA ADOPTĂRII ACTULUI

               De la publicarea Directivei RoHS 2, Comisia a primit, în conformitate cu dispozițiile articolului 5 alineatul (3) și ale anexei V, numeroase
                  3
                cereri din partea operatorilor economici, atât pentru acordarea unor noi derogări, cât și pentru reînnoirea derogărilor existente.

               Actuala derogare prevăzută în anexa III punctul 6(b) permite utilizarea plumbului ca element de aliere în aluminiu cu conținut de plumb de până la 0,4 % din greutate. Comisia a primit, în decembrie 2014 și ianuarie 2015, două cereri de reînnoire a acestei derogări. Deși data de expirare a derogării de la punctul 6(b) era 21 iulie 2016 pentru categoriile 1-7 și 10
                  4
               , în conformitate cu cerințele Directivei RoHS [articolul 5 alineatul (5) al doilea paragraf], derogarea continuă să se aplice până în momentul adoptării de către Comisie a unei decizii referitoare la cererea de reînnoire.

               În vederea evaluării cererii de derogare, Comisia a lansat un studiu pentru a realiza evaluarea tehnică și științifică necesară, organizând inclusiv o consultare
                  5
                online deschisă a părților interesate pe tema cererii, care a durat opt săptămâni. În cadrul acestei consultări au fost aduse cinci contribuții.

               Raportul final care conține evaluarea cererii a fost publicat
                  6
                și părțile interesate au fost informate cu privire la aceasta.

               În continuare, Comisia a consultat grupul de experți ai statelor membre pentru actele delegate adoptate în temeiul Directivei RoHS 2 cu ocazia unei reuniuni a experților care a avut loc la 15 decembrie 2016 și în cadrul căreia solicitanții și părțile interesate cele mai afectate au făcut, de asemenea, prezentări. Experții au fost de acord cu proiectul prezentat de Comisie, marea majoritate fiind absenți sau neexprimându-și punctul de vedere. În conformitate cu Orientările privind o mai bună legiferare, proiectul de directivă delegată a fost publicat pe portalul pentru o mai bună legiferare timp de patru săptămâni, pentru a obține feedback din partea publicului. S-au primit patru observații, toate în favoarea proiectului de act, una dintre acestea propunând o perioadă de valabilitate mai mare. S-au parcurs toți pașii necesari referitori la derogările de la dispozițiile care limitează utilizarea unor substanțe, astfel cum sunt prevăzuți la articolul 5 alineatele (3)-(7). Având în vedere numărul mare de cereri de derogare primite simultan, precum și cerințele administrative aferente, în cadrul procedurii de decizie Comisia a respectat alte termene, conform articolului 5 alineatul (5). Consiliul și Parlamentul European au fost informate cu privire la toate activitățile.

               Raportul final a subliniat în special informațiile tehnice și evaluarea următoare.

               Aliajele de aluminiu cu plumb sunt de două tipuri: aliaje de aluminiu în care conținutul de plumb este neintenționat din cauza utilizării de materii prime secundare obținute din deșeuri de aluminiu (aliaje turnate) și aliaje de aluminiu (aliaje maleabile) în care plumbul este adăugat în mod intenționat pentru prelucrări mecanice.

               În ceea ce privește prezența neintenționată a plumbului, eliminarea sa din fluxul de reciclare a aluminiului nu este încă posibilă din punct de vedere tehnic. Mai mult decât atât, reciclarea aluminiului necesită cu aproximativ 95 % mai puțină energie decât cea necesară pentru producerea de aluminiu primar. Prin urmare, utilizarea de aluminiu reciclat are ca rezultat un efect semnificativ mai scăzut asupra mediului ca urmare a reducerii consumului de energie.

               În ceea ce privește plumbul din aliajele de aluminiu pentru prelucrări mecanice, pe piață au fost puși recent la dispoziție substituenți fără plumb a căror fiabilitate este susținută de anumiți producători de aliaje. Cu toate acestea, sunt necesare evaluări suplimentare pentru a stabili măsura în care aceste noi evoluții pot fi aplicate și, ulterior, o gamă largă de produse de substituire pot fi realizate.

               Rezultatele evaluării pentru categoriile 1-7 și 10 arată că cererea de derogare referitoare la punctul 6(b) din anexa III îndeplinește cel puțin unul dintre criteriile relevante menționate la articolul 5 alineatul (1) litera (a). Pentru a reflecta diferența dintre aliajele de aluminiu în care plumbul nu este introdus în mod intenționat și aliajele de aluminiu în care plumbul este adăugat pentru a obține anumite proprietăți, conform recomandărilor consultantului, formularea actuală a derogării prevăzute la punctul 6(b) a fost, în consecință, împărțită în două subpuncte. În cazul unei prezențe neintenționate a plumbului care rezultă din reciclarea de deșeuri de aluminiu cu conținut de plumb, imposibilitatea practică a eliminării plumbului și efectele mai reduse pe care aluminiul reciclat le are asupra mediului justifică acordarea unei derogări până la 21 iulie 2021. În ceea ce privește plumbul din aliajele de aluminiu pentru prelucrări mecanice, se propune să se acorde o derogare cu durata de trei ani după publicarea în Jurnalul Oficial a directivei delegate, pentru a permite industriei de profil să efectueze evaluările necesare cu privire la performanța alternativelor fără plumb care sunt disponibile pe piață și să se adapteze la eventualele schimbări. Din moment ce deocamdată nu sunt disponibili substituenți fiabili, nu se anticipează niciun impact socioeconomic negativ pentru perioada de derogare menționată. De asemenea, nu se preconizează efecte adverse asupra inovării.

               Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2). După cum prevede articolul 5 din Directiva 2011/65/UE, derogarea specifică nu diminuează protecția mediului și a sănătății conferită de Regulamentul (CE) nr. 1907/2006 (REACH).

               3.ELEMENTELE JURIDICE ALE ACTULUI DELEGAT

               Directiva delegată acordă o derogare de la restricțiile prevăzute la articolul 4 alineatul (1) din Directiva 2011/65/UE; această derogare, care trebuie inclusă în anexa III la directiva menționată, autorizează utilizarea plumbului în aplicații specifice.

               Instrumentul este o directivă delegată, conform dispozițiilor Directivei 2011/65/UE, în special articolul 5 alineatul (1) litera (a).

               Obiectivul directivei delegate este de a contribui la protecția sănătății umane și a mediului și de a apropia dispozițiile pentru funcționarea pieței interne în domeniul echipamentelor electrice și electronice, permițând utilizarea, pentru aplicații specifice, a unor substanțe care sunt altfel interzise, în conformitate cu dispozițiile și condițiile prevăzute în Directiva RoHS 2 și cu procedura stabilită de aceasta pentru adaptarea anexelor III și IV la progresul științific și tehnic.

               În conformitate cu principiul proporționalității, măsura nu depășește ceea ce este necesar pentru atingerea obiectivului său.

               Propunerea nu are nicio implicație pentru bugetul UE.

               DIRECTIVA DELEGATĂ (UE) …/… A COMISIEI

               din 1.3.2018

               de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumb ca element de aliere în aluminiu

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  7
               , în special articolul 5 alineatul (1) litera (a),

               întrucât:

               (1)
                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)
                     În conformitate cu punctul 6(b) din anexa III la Directiva 2011/65/UE, până la 21 iulie 2016 s-a acordat o derogare de la utilizarea plumbului ca element de aliere în aluminiu cu conținut de plumb de până la 0,4 % din greutate. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)
                     Plumbul se adaugă în mod intenționat în aluminiu ca potențiator de prelucrabilitate pentru producția industrială. Anumite soluții alternative fără plumb au fost recent puse la dispoziție pe piață. Fezabilitatea tehnică și fiabilitatea acestor alternative sunt încă neclare.

               (4)
                     În plus, deși reciclarea deșeurilor de aluminiu cu plumb este avantajoasă din punct de vedere ecologic, eliminarea acestui plumb introdus în mod neintenționat din fluxul de reciclare a aluminiului nu este încă posibilă din punct de vedere tehnic.

               (5)
                     În formularea de la punctul 6(b) din anexa III la Directiva 2011/65/UE ar trebui să se facă o distincție între aliajele de aluminiu în care nu se introduce plumb în mod intenționat și cele în care se adaugă plumb pentru a obține anumite proprietăți, în conformitate cu articolul 5 alineatul (1) litera (a) din directiva respectivă.

               (6)
                     În cazul unei prezențe neintenționate a plumbului care rezultă din reciclarea de deșeuri de aluminiu cu conținut de plumb, imposibilitatea practică a eliminării plumbului și efectele mai reduse pe care aluminiul reciclat le are asupra mediului justifică acordarea unei derogări până la 21 iulie 2021 pentru categoriile 1-7 și 10. În ceea ce privește plumbul din aliajele de aluminiu pentru prelucrări mecanice, pentru categoriile 1-7 și 10 ar trebui să se acorde o derogare cu durata de trei ani după publicarea în Jurnalul Oficial al Uniunii Europene a prezentei directive, pentru a permite industriei de profil să efectueze evaluările necesare cu privire la performanța alternativelor fără plumb care sunt disponibile pe piață și să se adapteze la eventualele schimbări. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (7)
                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               (1)Statele membre adoptă și publică cel târziu până la [ultima zi a celei de a 12-a luni de la data intrării în vigoare a prezentei directive] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.

               Statele membre aplică aceste acte începând cu [ultima zi a celei de a 12-a luni de la data intrării în vigoare a prezentei directive + 1 zi].

               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 1.3.2018

                     Pentru Comisie,

                     Preşedintele
                     Jean-Claude JUNCKER

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista cererilor este disponibilă la adresa:

                  http://ec.europa.eu/environment/waste/rohs_eee/adaptation_en.htm
                  .

                     (4)

                        Aceste categorii sunt următoarele: 1. aparate de uz casnic de mari dimensiuni; 2. aparate de uz casnic de mici dimensiuni; 3. echipamente informatice și de telecomunicații; 4. aparate electrice de consum; 5. echipamentele de iluminat; 6. unelte electrice și electronice; 7. jucării, echipament pentru petrecerea timpului liber și echipament sportiv; 10. distribuitoare automate. Categoriile de EEE sunt enumerate în anexa I la Directiva RoHS.

                     (5)

                  Perioada de consultare
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        JO L 174, 1.7.2011, p. 88.

    ---documentbreak---

               ANEXĂ

               În anexa III la Directiva 2011/65/UE, punctul 6(b) se înlocuiește cu următorul text:

                        „6(b)

                        Plumbul ca element de aliere în aluminiu cu conținut de plumb de până la 0,4 % din greutate

                        Expiră la:

                        21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                        21 iulie 2023 pentru dispozitivele medicale de diagnosticare in vitro din categoria 8;

                        21 iulie 2024 pentru instrumentele industriale de monitorizare și control din categoria 9 și pentru categoria 11.

                        6(b)-I

                        Plumbul ca element de aliere în aluminiu cu conținut de plumb de până la 0,4 % din greutate, cu condiția ca acesta să rezulte din reciclarea deșeurilor de aluminiu cu plumb

                        Expiră la 21 iulie 2021 pentru categoriile 17 și 10.

                        6(b)-II

                        Plumbul ca element de aliere în aluminiu pentru prelucrări mecanice cu conținut de plumb de până la 0,4 % din greutate

                        Expiră la [trei ani după publicarea directivei delegate în Jurnalul Oficial] pentru categoriile 1-7 și 10.”


title: DIRECTIVA DE PUNERE ÎN APLICARE (UE) …/… A COMISIEI de stabilire a specificațiilor tehnice pentru armele de alarmă și de semnalizare în temeiul Directivei 91/477/CEE a Consiliului privind controlul achiziționării și deținerii de arme

text:
               DIRECTIVA DE PUNERE ÎN APLICARE (UE) …/… A COMISIEI

               din 16.1.2019

               de stabilire a specificațiilor tehnice pentru armele de alarmă și de semnalizare în temeiul Directivei 91/477/CEE a Consiliului privind controlul achiziționării și deținerii de arme

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 91/477/CEE a Consiliului din 18 iunie 1991 privind controlul achiziționării și deținerii de arme
                  1
               , în special articolul 10a alineatul (3),

               întrucât:

               (1)Anexa I la Directiva 91/477/CEE prevede că obiectele care corespund definiției armei de foc prevăzute în directiva respectivă nu sunt incluse în definiția respectivă dacă sunt concepute în scopuri de alarmă, de semnalizare sau de salvare și dacă pot fi utilizate doar în scopul menționat.

               (2)Unele dispozitive concepute în scopuri de alarmă, de semnalizare sau de salvare disponibile în prezent pe piață pot fi ușor transformate în arme de foc cu ajutorul unor unelte obișnuite. Prin urmare, pentru a fi luate în calcul ca arme de alarmă și de semnalizare în sensul Directivei 91/477/CEE și pentru a evita controalele care se aplică armelor de foc în temeiul directivei respective, dispozitivele ar trebui concepute astfel încât să nu poată fi modificate cu ajutorul unor unelte obișnuite nici să arunce, nici să poată fi transformate de așa manieră încât să arunce, o alică, un glonț sau un proiectil prin acțiunea unui combustibil de propulsie.

               (3)Specificația tehnică descrisă în considerentul 2 ar trebui să facă parte dintr-un pachet de specificații tehnice care, împreună, să garanteze că un dispozitiv nu poate fi transformat în așa fel încât să arunce o alică, un glonț sau un proiectil prin acțiunea unui combustibil de propulsie. În special, dat fiind că țeava unui dispozitiv este esențială pentru transformarea unor astfel de dispozitive în arme de foc, ea trebuie să fie concepută astfel încât să nu poată fi înlăturată sau modificată fără ca întregul dispozitiv să devină nefuncțional. În plus, în interiorul țevii ar trebui introduse obstacole inamovibile, iar camera cartușului și țeava ar trebui să fie deplasate, înclinate sau decalate astfel încât să împiedice ca dispozitivul respectiv să fie încărcat cu muniție și să tragă muniție.

               (4)Pentru a se asigura faptul că specificațiile tehnice pentru armele de alarmă și cele de semnalizare sunt adecvate pentru marea varietate de arme de alarmă și de semnalizare care există în prezent, specificațiile prevăzute de prezenta directivă ar trebui să țină seama de valorile și de normele internaționale general acceptate în ceea ce privește cartușele și camerele pentru armele de alarmă și de semnalizare, în special tabelul VIII din Tabelele cu dimensiuni pentru cartușe și camere (Tables of Dimensions of Cartridges and Chambers - TDCC) stabilite de Comisia internațională permanentă pentru identificarea armelor de calibru mic (Permanent International Commission for the Proof of Small Arms - CIP).

               (5)Pentru a descuraja transformarea cu ușurință a armelor de alarmă și de semnalizare în arme de foc, statele membre ar trebui să se asigure că armele fabricate sau importate în Uniune fac obiectul unor controale pentru a se stabili conformitatea acestora cu specificațiile tehnice prevăzute de prezenta directivă. De exemplu, controalele ar putea să implice verificarea diferitelor modele sau tipuri de dispozitiv ori a dispozitivelor individuale ori a ambelor.

               (6)Statele membre ar trebui să aibă obligația de a-și furniza reciproc, la cerere, informații cu privire la rezultatele controalelor pe care le-au desfășurat cu privire la armele de alarmă și de semnalizare. În vederea facilitării acestui schimb de informații, statele membre ar trebui să aibă obligația de a desemna cel puțin un punct focal național în măsură să furnizeze informații celorlalte state membre.

               (7)Pentru a facilita efectuarea de controale cu privire la armele de alarmă și de semnalizare, statele membre ar trebui invitate să coopereze în ceea ce privește efectuarea unor astfel de controale.

               (8)Prezenta directivă nu aduce atingere articolului 3 din Directiva 91/477/CEE.

               (9)În conformitate cu declarația politică comună a statelor membre și a Comisiei din 28 septembrie 2011 privind documentele explicative
                  2
               , statele membre s-au angajat ca, în cazuri justificate, să însoțească notificarea măsurilor de transpunere cu unul sau mai multe documente care să explice relația dintre componentele unei directive și părțile corespunzătoare ale instrumentelor naționale de transpunere.

               (10)Măsurile prevăzute de prezenta directivă sunt conforme cu avizul comitetului instituit prin articolul 13b alineatul (1) din Directiva 91/477/CEE,

               ADOPTĂ PREZENTA DIRECTIVĂ:

               Articolul 1
               Specificații tehnice

               Statele membre se asigură că, pentru a nu fi considerate arme de foc în temeiul Directivei 91/477/CEE, dispozitivele echipate cu un tub de cartuș care sunt concepute pentru a expulza numai muniție oarbă, substanțe iritante, alte substanțe active sau muniție pirotehnică de semnalizare trebuie să respecte în orice moment specificațiile tehnice stabilite în anexa la prezenta directivă.

               Articolul 2
               Verificarea conformității cu specificațiile tehnice

               (1)Statele membre asigură faptul că dispozitivele de tipul celor menționate la articolul 1 fac obiectul unor controale pentru a se stabili conformitatea acestora cu specificațiile tehnice stabilite în anexă.

               (2)Statele membre cooperează în ceea ce privește efectuarea controalelor menționate la alineatul (1).

               Articolul 3
               Schimb de informații

               La cerere, un stat membru furnizează unui alt stat membru rezultatele controalelor pe care le-a efectuat în conformitate cu articolul 2. În acest sens, fiecare stat membru desemnează cel puțin un punct focal național care să furnizeze astfel de rezultate și comunică Comisiei datele de contact ale punctului focal național.

               Articolul 4
               Dispoziții de transpunere

               (1)Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până cel târziu la [OP: vă rugăm să introduceți data care corespunde perioadei de 12 luni de la publicarea prezentei directive în Jurnalul Oficial al Uniunii Europene]. Statele membre informează de îndată Comisia în acest sens.

               Atunci când statele membre adoptă măsurile respective, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

               Articolul 5
               Intrare în vigoare

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 6
               Destinatari

               Prezenta directivă se adresează statelor membre.

               Adoptată la Bruxelles, 16.1.2019

                     Pentru Comisie

                     Preşedintele
                     Jean-Claude JUNCKER

                     (1)

                        JO L 256, 13.9.1991, p. 51.

                     (2)

                        JO C 369, 17.12.2011, p. 14.

    ---documentbreak---

               ANEXĂ

               Specificații tehnice pentru dispozitivele menționate la articolul 1

               1. Dispozitivele trebuie să îndeplinească următoarele cerințe:

               (a)să fie în măsură să expulzeze muniție pirotehnică de semnalizare numai dacă pe gura țevii este fixat un adaptor;

               (b)să fie prevăzute cu un dispozitiv durabil, montat în interiorul dispozitivului, care împiedică tragerea cu cartușe încărcate cu una sau mai multe alice ori unul sau mai multe gloanțe ori proiectile solide;

               (c)să fie concepute pentru un cartuș care figurează în tabelul VIII din Tabelele cu dimensiuni pentru cartușe și camere (Tables of Dimensions of Cartridges and Chambers - TDCC) stabilite de Comisia internațională permanentă pentru identificarea armelor de calibru mic (Permanent International Commission for the Proof of Small Arms - CIP) și care respectă dimensiunile și alte standarde indicate în tabelul respectiv, în versiunea sa în vigoare în momentul adoptării prezentei directive.

               2. Dispozitivele nu pot fi modificate cu ajutorul unor instrumente obișnuite astfel încât să arunce sau să devină capabile să arunce o alică, un glonț sau un proiectil prin acțiunea unui combustibil de propulsie.

               3. Toate componentele esențiale ale dispozitivelor sunt de așa natură încât nu pot fi montate sau utilizate drept componente esențiale ale armelor de foc.

               4. Țevile dispozitivelor nu pot fi înlăturate sau modificate fără distrugerea și deteriorarea semnificativă a dispozitivului.

               5. În cazul dispozitivelor a căror țeavă nu depășește 30 cm sau a căror lungime totală nu depășește 60 cm, dispozitivul este prevăzut cu obstacole inamovibile de-a lungul întregii lungimi a țevii, astfel încât o alică, un glonț sau un proiectil să nu poată trece prin țeavă prin acțiunea unui combustibil de propulsie și orice spațiu lăsat liber la nivelul țevii să nu depășească lungimea de 1 cm.

               6. În cazul dispozitivelor care nu se încadrează la punctul 5, dispozitivul este prevăzut cu obstacole inamovibile de-a lungul a cel puțin unei treimi din lungimea țevii, astfel încât o alică, un glonț sau un proiectil să nu poată trece prin țeavă prin acțiunea unui combustibil de propulsie și orice spațiu lăsat liber la nivelul țevii să nu depășească lungimea de 1 cm.

               7. În toate cazurile, dacă dispozitivul se încadrează la punctul 5 sau la punctul 6, primul obstacol din țeavă este plasat cât mai aproape posibil de camera dispozitivului, permițând în același timp expulzarea gazelor prin orificiile de evacuare.

               8. În cazul dispozitivelor concepute pentru a trage numai gloanțe oarbe, obstacolele menționate la punctul 5 sau la punctul 6 blochează complet țeava în afară de unul sau mai multe orificii de evacuare a presiunii gazului. În plus, obstacolele blochează complet țeava astfel încât niciun gaz să nu poată fi expulzat prin partea din față a dispozitivului.

               9. Toate obstacolele sunt permanente și nu pot fi înlăturate fără distrugerea camerei sau a țevii dispozitivului.

               În cazul dispozitivelor concepute pentru a trage numai gloanțe oarbe, obstacolele sunt fabricate în întregime dintr-un material rezistent la tăiere, perforare, sfredelire sau măcinare (sau orice alt procedeu similar) având o duritate minimă de 700 HV 30 (în conformitate cu încercarea de duritate Vickers).

               În cazul dispozitivelor care nu se încadrează la al doilea paragraf al prezentului punct, obstacolele sunt fabricate în întregime dintr-un material rezistent la tăiere, perforare, sfredelire sau măcinare (sau orice alt procedeu similar) având o duritate minimă de 610 HV 30. Țeava poate avea un canal de-a lungul axei sale pentru a permite substanțelor iritante sau altor substanțe active să fie expulzate din dispozitiv.

               În ambele cazuri, obstacolele sunt concepute astfel încât să împiedice:

               (a)crearea sau lărgirea unui orificiu în țeavă, de-a lungul axei sale;

               (b)înlăturarea țevii, cu excepția cazului în care spațiul aferent cadrului și camerei devine inutil ca urmare a înlăturării respective sau dacă integritatea dispozitivului este atât de compromisă încât el nu poate fi utilizat pentru a constitui baza unei arme de foc fără efectuarea unor reparații sau a unor completări semnificative.

               10. Atât camera cartușului, cât și țeava sunt deplasate, înclinate sau decalate, astfel încât să împiedice ca dispozitivul respectiv să fie încărcat cu muniție sau să tragă muniție. În plus, în cazul dispozitivelor de tip revolver:

               (a)deschiderile frontale ale camerei cilindrului sunt îngustate pentru a se asigura faptul că gloanțele sunt blocate în cameră;

               (b)deschiderile respective sunt deplasate în raport cu camera.


title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de sudură pentru condensatoarele ceramice multistrat de formă discoidală sau plană, prelucrate prin străpungere

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice (reformare)
                  1
                (Directiva RoHS 2) în ceea ce privește o derogare pentru aplicații specifice care conțin plumb.

               Directiva RoHS 2 impune restricții privind utilizarea anumitor substanțe periculoase în echipamentele electrice și electronice, astfel cum se prevede la articolul 4 din respectiva directivă. Aceasta a intrat în vigoare la 21 iulie 2011.

               Lista substanțelor restricționate este cuprinsă în anexa II la Directiva RoHS 2. În timp ce restricțiile privind plumbul, mercurul, cadmiul, cromul hexavalent, bifenilii polibromurați și difenileterii polibromurați se aplică în prezent, restricțiile privind ftalatul de bis(2-etilhexil) (DEHP), ftalatul de butil și de benzil (BBP), ftalatul de dibutil (DBP) și ftalatul de diizobutil (DIBP) nu se vor aplica decât începând cu 22 iulie 2019 sau mai târziu. În anexele III și IV la Directiva RoHS 2 sunt enumerate materialele și componentele echipamentelor electrice și electronice (EEE) destinate unor aplicații specifice, care beneficiază de derogare de la restricția referitoare la utilizarea anumitor substanțe prevăzută la articolul 4 alineatul (1) din Directiva RoHS 2.

               Articolul 5 prevede adaptarea anexelor III si IV la progresul științific și tehnic (prin includere, reînnoire, modificare și revocare a derogărilor). În temeiul articolului 5 alineatul (1) litera (a), este posibilă includerea de derogări în anexele III și IV numai dacă această includere nu diminuează protecția mediului și a sănătății conferită de Regulamentul (CE) nr. 1907/2006
                  2
                și dacă este îndeplinită una dintre condițiile următoare: eliminarea sau substituirea lor prin modificarea proiectului sau utilizând materiale și componente pentru care nu sunt necesare materialele sau substanțele indicate în anexa II nu este realizabilă din punct de vedere științific sau tehnic; fiabilitatea substituenților nu este asigurată sau este probabil ca efectele negative totale asupra mediului și asupra sănătății și securității consumatorilor provocate de substituire să depășească avantajele totale pentru mediu și pentru sănătatea și securitatea consumatorilor.

               Mai mult, conform dispozițiilor articolului 5 alineatul (1), Comisia Europeană (Comisia) trebuie să includă materialele și componentele EEE pentru aplicații specifice în listele din anexele III și IV prin intermediul unor acte delegate distincte, în conformitate cu articolul 20. Articolul 5 alineatul (3) și anexa V stabilesc procedura de depunere a cererilor de acordare, de reînnoire sau de revocare a unei derogări.

               2.CONSULTĂRI ÎNAINTEA ADOPTĂRII ACTULUI

               De la publicarea Directivei RoHS 2, Comisia a primit, în conformitate cu dispozițiile articolului 5 alineatul (3) și ale anexei V, numeroase
                  3
                cereri din partea operatorilor economici, atât pentru acordarea unor noi derogări, cât și pentru reînnoirea derogărilor existente.

               Actuala derogare prevăzută în anexa III punctul 24 permite utilizarea plumbului în aliajele de sudură pentru condensatoarele ceramice multistrat de formă discoidală sau plană, prelucrate prin străpungere. Comisia a primit, în ianuarie 2015, o cerere de reînnoire a acestei derogări. Deși data de expirare a derogării de la punctul 24 era 21 iulie 2016 pentru categoriile 1-7 și 10
                  4
               , în conformitate cu cerințele Directivei RoHS [articolul 5 alineatul (5) al doilea paragraf], derogarea continuă să se aplice până în momentul adoptării de către Comisie a unei decizii referitoare la cererea de reînnoire.

               În vederea evaluării cererii de derogare, Comisia a lansat un studiu pentru a realiza evaluarea tehnică și științifică necesară, organizând inclusiv o consultare
                  5
                online deschisă a părților interesate pe tema cererii, care a durat opt săptămâni. În cadrul acestei consultări a fost adusă o contribuție.

               Raportul final care conține evaluarea cererii a fost publicat
                  6
                și părțile interesate au fost informate cu privire la aceasta.

               În continuare, Comisia a consultat grupul de experți ai statelor membre pentru actele delegate adoptate în temeiul Directivei RoHS 2 cu ocazia unei reuniuni a experților care a avut loc la 15 decembrie 2016 și în cadrul căreia solicitanții și părțile interesate cele mai afectate au făcut, de asemenea, prezentări. Experții au fost de acord cu proiectul prezentat de Comisie, marea majoritate fiind absenți sau neexprimându-și punctul de vedere. În conformitate cu Orientările privind o mai bună legiferare, proiectul de directivă delegată a fost publicat pe portalul pentru o mai bună legiferare timp de patru săptămâni, pentru a obține feedback din partea publicului. S-a primit o observație, în favoarea proiectului de act. S-au parcurs toți pașii necesari referitori la derogările de la dispozițiile care limitează utilizarea unor substanțe, astfel cum sunt prevăzuți la articolul 5 alineatele (3)-(7). Având în vedere numărul mare de cereri de derogare primite simultan, precum și cerințele administrative aferente, în cadrul procedurii de decizie Comisia a respectat alte termene, conform articolului 5 alineatul (5). Consiliul și Parlamentul European au fost informate cu privire la toate activitățile.

               Raportul final a subliniat în special informațiile tehnice și evaluarea următoare.

               Condensatoarele de formă discoidală sau plană sunt tipuri de condensatoare ceramice multistrat ale căror terminale opuse se află la periferia exterioară a corpului ceramic și în diametrul interior al orificiilor perforate. Acestea sunt condensatoare specializate, utilizate în filtrele de interferențe electromagnetice și în conectorii cu filtre de interferențe electromagnetice pentru aplicațiile de înaltă calitate, în cazul cărora eliminarea interferențelor electrice este esențială. Printre aplicațiile tipice pentru montajele care includ aceste componente se numără echipamentele audio profesionale și sistemele de monitorizare maritimă și de supraveghere video.

               În cadrul aplicației, pinii de intrare care poartă semnalul trec prin elementul din ceramică și sunt conectați la orificiul intern pentru a stabili o conexiune mecanică și electrică. Această conexiune trebuie să aibă o rezistență și o inductanță electrice reduse pentru o performanță optimă, deoarece o rezistență/inductanță ridicată ar împiedica trecerea spre pământ a semnalului electric de înaltă frecvență prin condensatorul de filtrare. În mod tradițional, această conexiune este făcută din aliaj de sudură care conține plumb, întrucât cele fără plumb produc fisuri în elementul din ceramică. Aliajele de sudură care conțin plumb asigură combinația între un punct de topire și o ductilitate adecvate. Ductilitatea acestui tip de aliaj permite să se evite fisurarea stratului din ceramică în timpul sudurii și ulterior acestei etape, din cauza dezechilibrului termic dintre condensatorul ceramic și pinul din cupru.

               În prezent, substituirea plumbului în aliajele de sudură este imposibilă din punct de vedere științific și tehnic.

               Rezultatele evaluării pentru categoriile 1-7 și 10 arată că cererea de derogare referitoare la punctul 24 din anexa III îndeplinește cel puțin unul dintre criteriile relevante menționate la articolul 5 alineatul (1) litera (a). Întrucât pentru aplicațiile vizate în prezent nu sunt disponibile alternative suficient de fiabile și nici nu ar putea apărea pe piață în curând, perioada de valabilitate până la 21 iulie 2021 este justificată; din moment ce deocamdată nu sunt disponibili substituenți fiabili, nu se anticipează niciun impact socioeconomic negativ pentru această perioadă. De asemenea, nu se preconizează că perioada de valabilitate acordată va avea efecte adverse asupra inovării. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2). După cum prevede articolul 5 din Directiva 2011/65/UE, derogarea specifică nu diminuează protecția mediului și a sănătății conferită de Regulamentul (CE) nr. 1907/2006 (REACH).

               3.ELEMENTELE JURIDICE ALE ACTULUI DELEGAT

               Directiva delegată acordă o derogare de la restricțiile prevăzute la articolul 4 alineatul (1) din Directiva 2011/65/UE; această derogare, care trebuie inclusă în anexa III la directiva menționată, autorizează utilizarea plumbului în aplicații specifice.

               Instrumentul este o directivă delegată, conform dispozițiilor Directivei 2011/65/UE, în special articolul 5 alineatul (1) litera (a).

               Obiectivul directivei delegate este de a contribui la protecția sănătății umane și a mediului și de a apropia dispozițiile pentru funcționarea pieței interne în domeniul echipamentelor electrice și electronice, permițând utilizarea, pentru aplicații specifice, a unor substanțe care sunt altfel interzise, în conformitate cu dispozițiile și condițiile prevăzute în Directiva RoHS 2 și cu procedura stabilită de aceasta pentru adaptarea anexelor III și IV la progresul științific și tehnic.

               În conformitate cu principiul proporționalității, măsura nu depășește ceea ce este necesar pentru atingerea obiectivului său.

               Propunerea nu are nicio implicație pentru bugetul UE.

               DIRECTIVA DELEGATĂ (UE) …/… A COMISIEI

               din 27.2.2018

               de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de sudură pentru condensatoarele ceramice multistrat de formă discoidală sau plană, prelucrate prin străpungere

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  7
               , în special articolul 5 alineatul (1) litera (a),

               întrucât:

               (1)
                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)
                     Actuala derogare prevăzută la punctul 24 din în anexa III la Directiva 2011/65/UE permite, până la 21 iulie 2016, utilizarea plumbului în aliajele de sudură pentru condensatoarele ceramice multistrat de formă discoidală sau plană, prelucrate prin străpungere. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)
                     Condensatoarele de formă discoidală sau plană sunt tipuri de condensatoare ceramice multistrat. Acestea sunt condensatoare specializate, utilizate în filtrele de interferențe electromagnetice și în conectorii cu filtre de interferențe electromagnetice pentru aplicațiile de înaltă calitate, în cazul cărora eliminarea interferențelor electrice este esențială. Printre aplicațiile tipice pentru montajele care încorporează componentele respective se numără echipamentele audio profesionale și sistemele de monitorizare maritimă și de supraveghere video.

               (4)
                     Aliajele de sudură care conțin plumb și sunt utilizate în condensatoarele de formă discoidală sau plană asigură combinația între un punct de topire și o ductilitate adecvate. Ductilitatea acestui tip de aliaj permite să se evite fisurarea stratului din ceramică în timpul sudurii și ulterior acestei etape, din cauza dezechilibrului termic dintre condensatorul ceramic și pinul din cupru.

               (5)
                     În prezent, substituirea plumbului este imposibilă din punct de vedere științific și tehnic.

               (6)
                     Întrucât pentru aplicațiile vizate în categoriile 1-7 și 10 nu există în prezent alternative suficient de fiabile și nici nu ar putea fi disponibile pe piață în viitorul apropiat, perioada de valabilitate până la 21 iulie 2021 este justificată. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (7)
                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               (1)Statele membre adoptă și publică cel târziu până la [ultima zi a celei de a 12-a luni de la data intrării în vigoare a prezentei directive] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.

               Statele membre aplică aceste acte începând cu [ultima zi a celei de a 12-a luni de la data intrării în vigoare a prezentei directive + 1 zi].

               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

                  Articolul 4

               Prezenta directivă se adresează statelor membre.

               Adoptată la Bruxelles, 27.2.2018

                     Pentru Comisie,

                     Preşedintele
                     Jean-Claude JUNCKER

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista cererilor este disponibilă la adresa:

                  http://ec.europa.eu/environment/waste/rohs_eee/adaptation_en.htm

                     (4)

                        Aceste categorii sunt următoarele: 1. aparate de uz casnic de mari dimensiuni; 2. aparate de uz casnic de mici dimensiuni; 3. echipamente informatice și de telecomunicații; 4. aparate electrice de consum; 5. echipamentele de iluminat; 6. unelte electrice și electronice; 7. jucării, echipament pentru petrecerea timpului liber și echipament sportiv; 10. distribuitoare automate. Categoriile de EEE sunt enumerate în anexa I la Directiva RoHS.

                     (5)

                  Perioada de consultare
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        JO L 174, 1.7.2011, p. 88.

    ---documentbreak---

               ANEXĂ

               În anexa III la Directiva 2011/65/UE, punctul 24 se înlocuiește cu următorul text:

                        „24

                        Plumbul din aliajele de sudură pentru condensatoarele ceramice multistrat de formă discoidală sau plană, prelucrate prin străpungere

                        Expiră la:

                        21 iulie 2021 pentru categoriile 1-7 și 10;

                        21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                        21 iulie 2023 pentru dispozitivele medicale de diagnosticare in vitro din categoria 8;

                        21 iulie 2024 pentru instrumentele industriale de monitorizare și control din categoria 9 și pentru categoria 11.”


title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din elementele potențiometrelor ajustabile metalo-ceramice

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice (reformare)
                  1
                (Directiva RoHS 2) în ceea ce privește o derogare pentru aplicații specifice care conțin plumb.

               Directiva RoHS 2 impune restricții privind utilizarea anumitor substanțe periculoase în echipamentele electrice și electronice, astfel cum se prevede la articolul 4 din respectiva directivă. Aceasta a intrat în vigoare la 21 iulie 2011.

               Lista substanțelor restricționate este cuprinsă în anexa II la Directiva RoHS 2. În timp ce restricțiile privind plumbul, mercurul, cadmiul, cromul hexavalent, bifenilii polibromurați și difenileterii polibromurați se aplică în prezent, restricțiile privind ftalatul de bis(2-etilhexil) (DEHP), ftalatul de butil și de benzil (BBP), ftalatul de dibutil (DBP) și ftalatul de diizobutil (DIBP) nu se vor aplica decât începând cu 22 iulie 2019 sau mai târziu. În anexele III și IV la Directiva RoHS 2 sunt enumerate materialele și componentele echipamentelor electrice și electronice (EEE) destinate unor aplicații specifice, care beneficiază de derogare de la restricția referitoare la utilizarea anumitor substanțe prevăzută la articolul 4 alineatul (1) din Directiva RoHS 2.

               Articolul 5 prevede adaptarea anexelor III si IV la progresul științific și tehnic (prin includere, reînnoire, modificare și revocare a derogărilor). În temeiul articolului 5 alineatul (1) litera (a), este posibilă includerea de derogări în anexele III și IV numai dacă această includere nu diminuează protecția mediului și a sănătății conferită de Regulamentul (CE) nr. 1907/2006
                  2
                și dacă este îndeplinită una dintre condițiile următoare: eliminarea sau substituirea lor prin modificarea proiectului sau utilizând materiale și componente pentru care nu sunt necesare materialele sau substanțele indicate în anexa II nu este realizabilă din punct de vedere științific sau tehnic; fiabilitatea substituenților nu este asigurată sau este probabil ca efectele negative totale asupra mediului și asupra sănătății și securității consumatorilor provocate de substituire să depășească avantajele totale pentru mediu și pentru sănătatea și securitatea consumatorilor.

               Mai mult, conform dispozițiilor articolului 5 alineatul (1), Comisia Europeană (Comisia) trebuie să includă materialele și componentele EEE pentru aplicații specifice în listele din anexele III și IV prin intermediul unor acte delegate distincte, în conformitate cu articolul 20. Articolul 5 alineatul (3) și anexa V stabilesc procedura de depunere a cererilor de acordare, de reînnoire sau de revocare a unei derogări.

               2.CONSULTĂRI ÎNAINTEA ADOPTĂRII ACTULUI

               De la publicarea Directivei RoHS 2, Comisia a primit, în conformitate cu dispozițiile articolului 5 alineatul (3) și ale anexei V, numeroase
                  3
                cereri din partea operatorilor economici, atât pentru acordarea unor noi derogări, cât și pentru reînnoirea derogărilor existente.

               Actuala derogare prevăzută în anexa III punctul 34 permite utilizarea plumbului în elementele potențiometrelor ajustabile metalo-ceramice. Comisia a primit, în ianuarie 2015, o cerere de reînnoire a acestei derogări. Deși data de expirare a derogării de la punctul 34 era 21 iulie 2016 pentru categoriile 1-7 și 10
                  4
               , în conformitate cu cerințele Directivei RoHS [articolul 5 alineatul (5) al doilea paragraf], derogarea continuă să se aplice până în momentul adoptării de către Comisie a unei decizii referitoare la cererea de reînnoire.

               În vederea evaluării cererii de derogare, Comisia a lansat un studiu pentru a realiza evaluarea tehnică și științifică necesară, organizând inclusiv o consultare
                  5
                online deschisă a părților interesate pe tema cererii, care a durat opt săptămâni. În cadrul acestei consultări au fost aduse două contribuții.

               Raportul final care conține evaluarea cererii a fost publicat
                  6
                și părțile interesate au fost informate cu privire la aceasta.

               În continuare, Comisia a consultat grupul de experți ai statelor membre pentru actele delegate adoptate în temeiul Directivei RoHS 2 cu ocazia unei reuniuni a experților care a avut loc la 15 decembrie 2016 și în cadrul căreia solicitanții și părțile interesate cele mai afectate au făcut, de asemenea, prezentări. Experții au fost de acord cu proiectul prezentat de Comisie, marea majoritate fiind absenți sau neexprimându-și punctul de vedere. În conformitate cu Orientările privind o mai bună legiferare, proiectul de directivă delegată a fost publicat pe portalul pentru o mai bună legiferare timp de patru săptămâni, pentru a obține feedback din partea publicului. S-au primit două observații, ambele în favoarea proiectului de act. S-au parcurs toți pașii necesari referitori la derogările de la dispozițiile care limitează utilizarea unor substanțe, astfel cum sunt prevăzuți la articolul 5 alineatele (3)-(7). Având în vedere numărul mare de cereri de derogare primite simultan, precum și cerințele administrative aferente, în cadrul procedurii de decizie Comisia a respectat alte termene, conform articolului 5 alineatul (5). Consiliul și Parlamentul European au fost informate cu privire la toate activitățile.

               Raportul final a subliniat în special informațiile tehnice și evaluarea următoare.

               Potențiometrele ajustabile sunt rezistoare variabile, care funcționează cu un cursor care permite adaptarea rezistenței circuitului. Sunt utilizate într-o gamă largă de produse, cum ar fi echipamentele audiovizuale, echipamentele de comunicații, jucăriile, dispozitivele de măsurare și aparatele electrocasnice. Ele conțin plumb sub formă de oxid de plumb în cerneluri rezistive în care acesta acționează ca liant.

               În prezent, nu sunt disponibile alternative fără plumb fiabile, astfel încât substituirea plumbului nu este încă posibilă din punct de vedere științific și tehnic.

               Rezultatele evaluării pentru categoriile 1-7 și 10 arată că cererea de derogare referitoare la punctul 34 din anexa III îndeplinește cel puțin unul dintre criteriile relevante menționate la articolul 5 alineatul (1) litera (a). Întrucât pentru aplicațiile vizate nu sunt disponibile în prezent alternative suficient de fiabile și nici nu este probabil să apară în curând pe piață, perioada de valabilitate până la 21 iulie 2021 este justificată; din moment ce deocamdată nu sunt disponibili substituenți fiabili, nu se anticipează niciun impact socioeconomic negativ pentru această perioadă. De asemenea, nu se preconizează că perioada de valabilitate acordată va avea efecte adverse asupra inovării. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2). După cum prevede articolul 5 din Directiva 2011/65/UE, derogarea specifică nu diminuează protecția mediului și a sănătății conferită de Regulamentul (CE) nr. 1907/2006 (REACH).

               3.ELEMENTELE JURIDICE ALE ACTULUI DELEGAT

               Directiva delegată acordă o derogare de la restricțiile prevăzute la articolul 4 alineatul (1) din Directiva 2011/65/UE; această derogare, care trebuie inclusă în anexa III la directiva menționată, autorizează utilizarea plumbului în aplicații specifice.

               Instrumentul este o directivă delegată, conform dispozițiilor Directivei 2011/65/UE, în special articolul 5 alineatul (1) litera (a).

               Obiectivul directivei delegate este de a contribui la protecția sănătății umane și a mediului și de a apropia dispozițiile pentru funcționarea pieței interne în domeniul echipamentelor electrice și electronice, permițând utilizarea, pentru aplicații specifice, a unor substanțe care sunt altfel interzise, în conformitate cu dispozițiile și condițiile prevăzute în Directiva RoHS 2 și cu procedura stabilită de aceasta pentru adaptarea anexelor III și IV la progresul științific și tehnic.

               În conformitate cu principiul proporționalității, măsura nu depășește ceea ce este necesar pentru atingerea obiectivului său.

               Propunerea nu are nicio implicație pentru bugetul UE.

               DIRECTIVA DELEGATĂ (UE) …/… A COMISIEI

               din 27.2.2018

               de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din elementele potențiometrelor ajustabile metalo-ceramice

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  7
               , în special articolul 5 alineatul (1) litera (a),

               întrucât:

               (1)
                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)
                     În conformitate cu punctul 34 din anexa III la Directiva 2011/65/UE, până la 21 iulie 2016 s-a acordat o derogare pentru utilizarea plumbului în elementele potențiometrelor ajustabile metalo-ceramice. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)
                     Potențiometrele ajustabile sunt rezistoare variabile, care funcționează cu un cursor care permite adaptarea rezistenței circuitului. Sunt utilizate într-o gamă largă de produse, cum ar fi echipamentele audiovizuale, echipamentele de comunicații, jucăriile, dispozitivele de măsurare și aparatele electrocasnice. Ele conțin plumb sub formă de oxid de plumb în cerneluri rezistive în care acesta acționează ca liant.

               (4)
                     În prezent, nu sunt disponibile alternative fără plumb fiabile, astfel încât substituirea plumbului nu este încă posibilă din punct de vedere științific și tehnic.

               (5)
                     Întrucât pentru aplicațiile vizate în categoriile 1-7 și 10 nu sunt disponibile pe piață alternative suficient de fiabile și nici nu ar putea fi disponibile pe piață în viitorul apropiat, perioada de valabilitate până la data de 21 iulie 2021 este justificată. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (6)
                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               (1)Statele membre adoptă și publică cel târziu până la [ultima zi a celei de a 12-a luni de la data intrării în vigoare a prezentei directive] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.

               Statele membre aplică aceste acte începând cu [ultima zi a celei de a 12-a luni de la data intrării în vigoare a prezentei directive + 1 zi].

               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 27.2.2018

                     Pentru Comisie,

                     Preşedintele
                     Jean-Claude JUNCKER

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista cererilor este disponibilă la adresa:

                  http://ec.europa.eu/environment/waste/rohs_eee/adaptation_en.htm

                     (4)

                        Aceste categorii sunt următoarele: 1. aparate de uz casnic de mari dimensiuni; 2. aparate de uz casnic de mici dimensiuni; 3. echipamente informatice și de telecomunicații; 4. aparate electrice de consum; 5. echipamentele de iluminat; 6. unelte electrice și electronice; 7. jucării, echipament pentru petrecerea timpului liber și echipament sportiv; 10. distribuitoare automate. Categoriile de EEE sunt enumerate în anexa I la Directiva RoHS.

                     (5)

                  Perioada de consultare
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        JO L 174, 1.7.2011, p. 88.

    ---documentbreak---

               ANEXĂ

               În anexa III la Directiva 2011/65/UE, punctul 34 se înlocuiește cu următorul text:

                        „34

                        Plumbul din elementele potențiometrelor ajustabile metalo-ceramice

                        Se aplică tuturor categoriilor; expiră la:

                        21 iulie 2021 pentru categoriile 1-7 și 10;

                        21 iulie 2021 pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control;

                        21 iulie 2023 pentru dispozitivele medicale de diagnosticare in vitro din categoria 8;

                        21 iulie 2024 pentru instrumentele industriale de monitorizare și control din categoria 9 și pentru categoria 11.”


title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit cu temperatură de topire înaltă

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice (reformare)
                  1
                (Directiva RoHS 2) în ceea ce privește o derogare pentru aplicații specifice care conțin plumb.

               Directiva RoHS 2 impune restricții privind utilizarea anumitor substanțe periculoase în echipamentele electrice și electronice, astfel cum se prevede la articolul 4 din respectiva directivă. Aceasta a intrat în vigoare la 21 iulie 2011.

               Lista substanțelor restricționate este cuprinsă în anexa II la Directiva RoHS 2. În timp ce restricțiile privind plumbul, mercurul, cadmiul, cromul hexavalent, bifenilii polibromurați și difenileterii polibromurați se aplică în prezent, restricțiile privind ftalatul de bis(2-etilhexil) (DEHP), ftalatul de butil și de benzil (BBP), ftalatul de dibutil (DBP) și ftalatul de diizobutil (DIBP) nu se vor aplica decât începând cu 22 iulie 2019 sau mai târziu. În anexele III și IV la Directiva RoHS 2 sunt enumerate materialele și componentele echipamentelor electrice și electronice (EEE) destinate unor aplicații specifice, care beneficiază de derogare de la restricția referitoare la utilizarea anumitor substanțe prevăzută la articolul 4 alineatul (1) din Directiva RoHS 2.

               Articolul 5 prevede adaptarea anexelor III si IV la progresul științific și tehnic (prin includere, reînnoire, modificare și revocare a derogărilor). În temeiul articolului 5 alineatul (1) litera (a), este posibilă includerea de derogări în anexele III și IV numai dacă această includere nu diminuează protecția mediului și a sănătății conferită de Regulamentul (CE) nr. 1907/2006
                  2
                și dacă este îndeplinită una dintre condițiile următoare: eliminarea sau substituirea lor prin modificarea proiectului sau utilizând materiale și componente pentru care nu sunt necesare materialele sau substanțele indicate în anexa II nu este realizabilă din punct de vedere științific sau tehnic; fiabilitatea substituenților nu este asigurată sau este probabil ca efectele negative totale asupra mediului și asupra sănătății și securității consumatorilor provocate de substituire să depășească avantajele totale pentru mediu și pentru sănătatea și securitatea consumatorilor.

               Mai mult, conform dispozițiilor articolului 5 alineatul (1), Comisia Europeană (Comisia) trebuie să includă materialele și componentele EEE pentru aplicații specifice în listele din anexele III și IV prin intermediul unor acte delegate distincte, în conformitate cu articolul 20. Articolul 5 alineatul (3) și anexa V stabilesc procedura de depunere a cererilor de acordare, de reînnoire sau de revocare a unei derogări.

               2.CONSULTĂRI ÎNAINTEA ADOPTĂRII ACTULUI

               De la publicarea Directivei RoHS 2, Comisia a primit, în conformitate cu dispozițiile articolului 5 alineatul (3) și ale anexei V, numeroase
                  3
                cereri din partea operatorilor economici, atât pentru acordarea unor noi derogări, cât și pentru reînnoirea derogărilor existente.

               Actuala derogare prevăzută în anexa III punctul 7(a) permite utilizarea plumbului în aliajele de lipit cu temperatură de topire înaltă (respectiv aliaje de plumb cu conținut de plumb de 85 % din greutate sau mai mult). Comisia a primit, în noiembrie și decembrie 2014 și în ianuarie 2015, șase cereri de reînnoire a acestei derogări. Deși data de expirare a derogării de la punctul 7(a) era 21 iulie 2016 pentru categoriile 1-7 și 10
                  4
               , în conformitate cu cerințele Directivei RoHS [articolul 5 alineatul (5) al doilea paragraf], derogarea continuă să se aplice până în momentul adoptării de către Comisie a unei decizii referitoare la cererea de reînnoire.

               În vederea evaluării cererii de derogare, Comisia a lansat un studiu pentru a realiza evaluarea tehnică și științifică necesară, organizând inclusiv o consultare
                  5
                online deschisă a părților interesate pe tema cererii, care a durat opt săptămâni. În cadrul acestei consultări au fost aduse cinci contribuții.

               Raportul final care conține evaluarea cererii a fost publicat
                  6
                și părțile interesate au fost informate cu privire la aceasta.

               În continuare, Comisia a consultat grupul de experți ai statelor membre pentru actele delegate adoptate în temeiul Directivei RoHS 2 cu ocazia unei reuniuni a experților care a avut loc la 15 decembrie 2016 și în cadrul căreia solicitanții și părțile interesate cele mai afectate au făcut, de asemenea, prezentări. Experții au fost de acord cu proiectul prezentat de Comisie, marea majoritate fiind absenți sau neexprimându-și punctul de vedere. În conformitate cu Orientările privind o mai bună legiferare, proiectul de directivă delegată a fost publicat pe portalul pentru o mai bună legiferare timp de patru săptămâni, pentru a obține feedback din partea publicului. S-au primit două observații, ambele în favoarea proiectului de act. S-au parcurs toți pașii necesari referitori la derogările de la dispozițiile care limitează utilizarea unor substanțe, astfel cum sunt prevăzuți la articolul 5 alineatele (3)-(7). Având în vedere numărul mare de cereri de derogare primite simultan, precum și cerințele administrative aferente, în cadrul procedurii de decizie Comisia a respectat alte termene, conform articolului 5 alineatul (5). Consiliul și Parlamentul European au fost informate cu privire la toate activitățile.

               Raportul final a subliniat în special informațiile tehnice și evaluarea următoare.

               Plumbul conferă aliajelor de lipit proprietăți esențiale precum punctul de topire înalt, conductivitatea electrică, conductivitatea termică, ductilitatea, rezistența la coroziune, tipul de oxidare corespunzător și capacitatea de înmuiere. Aceste proprietăți sunt inerente plumbului, care este singurul element cunoscut capabil să combine aceste proprietăți.

               În prezent, nu se poate încă realiza din punct de vedere științific sau tehnic substituirea sau eliminarea plumbului din aliajele de lipit cu temperatură de topire înaltă. Totodată, nici nu este posibil în stadiul actual să se restrângă domeniul de aplicare al derogării din cauza marii diversități de aplicații vizate.

               Rezultatele evaluării pentru categoriile 1-7 și 10 arată că cererea de derogare referitoare la punctul 7(a) din anexa III îndeplinește cel puțin unul dintre criteriile relevante menționate la articolul 5 alineatul (1) litera (a). Întrucât pentru aplicațiile vizate nu există în prezent alternative fiabile și nici nu ar putea apărea în curând pe piață, este justificată o reînnoire a derogării cu o perioadă de valabilitate până la 21 iulie 2021; din moment ce deocamdată nu sunt disponibili substituenți fiabili, nu se anticipează niciun impact socioeconomic negativ pentru această perioadă. De asemenea, nu se preconizează că perioada de valabilitate acordată va avea efecte adverse asupra inovării, deoarece o împărțire neesențială a formulării și o perioadă mai scurtă ar putea genera o sarcină administrativă inutilă pentru industria de profil. Pentru a se evita suprapunerea domeniilor de aplicare ale derogărilor din cadrul anexei III, formularea propusă clarifică faptul că aplicațiile vizate de derogarea 24 sunt excluse de la derogarea prevăzută la punctul 7(a).

               Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2). După cum prevede articolul 5 din Directiva 2011/65/UE, derogarea specifică nu diminuează protecția mediului și a sănătății conferită de Regulamentul (CE) nr. 1907/2006 (REACH).

               3.ELEMENTELE JURIDICE ALE ACTULUI DELEGAT

               Directiva delegată acordă o derogare de la restricțiile prevăzute la articolul 4 alineatul (1) din Directiva 2011/65/UE; această derogare, care trebuie inclusă în anexa III la directiva menționată, autorizează utilizarea plumbului în aplicații specifice.

               Instrumentul este o directivă delegată, conform dispozițiilor Directivei 2011/65/UE, în special articolul 5 alineatul (1) litera (a).

               Obiectivul directivei delegate este de a contribui la protecția sănătății umane și a mediului și de a apropia dispozițiile pentru funcționarea pieței interne în domeniul echipamentelor electrice și electronice, permițând utilizarea, pentru aplicații specifice, a unor substanțe care sunt altfel interzise, în conformitate cu dispozițiile și condițiile prevăzute în Directiva RoHS 2 și cu procedura stabilită de aceasta pentru adaptarea anexelor III și IV la progresul științific și tehnic.

               În conformitate cu principiul proporționalității, măsura nu depășește ceea ce este necesar pentru atingerea obiectivului său.

               Propunerea nu are nicio implicație pentru bugetul UE.

               DIRECTIVA DELEGATĂ (UE) …/… A COMISIEI

               din 1.3.2018

               de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit cu temperatură de topire înaltă

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  7
               , în special articolul 5 alineatul (1) litera (a),

               întrucât:

               (1)
                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)
                     În anexa III punctul 7(a) din Directiva 2011/65/UE s-a acordat o derogare până la 21 iulie 2016 pentru utilizarea plumbului în aliaje de lipit cu temperatură de topire înaltă (respectiv aliaje de plumb cu conținut de plumb de 85 % din greutate sau mai mult). Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE.

               (3)
                     Plumbul conferă aliajelor de lipit proprietăți esențiale precum punctul de topire înalt, conductivitatea electrică, conductivitatea termică, ductilitatea, rezistența la coroziune, tipul de oxidare corespunzător și capacitatea de înmuiere.

               (4)
                     În prezent, nu se poate încă realiza din punct de vedere științific sau tehnic substituirea sau eliminarea plumbului din aliajele de lipit cu temperatură de topire înaltă. Totodată, nici nu este posibil în stadiul actual să se restrângă domeniul de aplicare al derogării din cauza marii diversități de aplicații vizate.

               (5)
                     Întrucât pentru aplicațiile vizate din categoriile 1-7 și 10 nu există pe piață alternative fiabile și nici nu ar putea fi disponibile pe piață în viitorul apropiat, este justificată o reînnoire a derogării cu o perioadă de valabilitate până la 21 iulie 2021, deoarece o împărțire neesențială a formulării și o perioadă mai scurtă ar putea genera o sarcină administrativă inutilă pentru industria de profil. Pentru a se evita suprapunerea domeniilor de aplicare ale derogărilor prevăzute în anexa III la Directiva 2011/65/UE, formularea propusă clarifică faptul că aplicațiile vizate de derogarea 24 (aliajele de sudură pentru condensatoarele ceramice multistrat de formă discoidală sau plană, prelucrate prin străpungere) sunt excluse de la derogarea specificată la punctul 7(a). Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (6)
                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               (1)Statele membre adoptă și publică cel târziu până la [ultima zi a celei de a 12-a luni de la data intrării în vigoare a prezentei directive] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.

               Statele membre aplică aceste acte începând cu [ultima zi a celei de a 12-a luni de la data intrării în vigoare a prezentei directive + 1 zi].

               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 1.3.2018

                     Pentru Comisie,

                     Preşedintele
                     Jean-Claude JUNCKER

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista cererilor este disponibilă la adresa:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Aceste categorii sunt următoarele: 1. aparate de uz casnic de mari dimensiuni; 2. aparate de uz casnic de mici dimensiuni; 3. echipamente informatice și de telecomunicații; 4. aparate electrice de consum; 5. echipamentele de iluminat; 6. unelte electrice și electronice; 7. jucării, echipament pentru petrecerea timpului liber și echipament sportiv; 10. distribuitoare automate. Categoriile de EEE sunt enumerate în anexa I la Directiva RoHS.

                     (5)

                  Perioada de consultare
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        JO L 174, 1.7.2011, p. 88.

    ---documentbreak---

               ANEXĂ

               În anexa III la Directiva 2011/65/UE, punctul 7(a) se înlocuiește cu următorul text:

                        „7(a)

                        Plumbul din aliajele de lipit cu temperatură de topire înaltă (respectiv aliaje de plumb cu conținut de plumb de 85 % din greutate sau mai mult)

                        Se aplică pentru categoriile 1-7 și 10 (cu excepția cererilor care intră sub incidența punctului 24 din prezenta anexă) și expiră la 21 iulie 2021.

                        Pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control, expiră la 21 iulie 2021.

                        Pentru dispozitivele medicale de diagnosticare in vitro din categoria 8, expiră la 21 iulie 2023.

                        Pentru instrumentele industriale de monitorizare și control din categoria 9 și pentru categoria 11, expiră la 21 iulie 2024.”


title: DIRECTIVA DELEGATĂ (UE) …/… A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru anumite componente electrice și electronice care conțin plumb în sticlă sau ceramică

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice (reformare)
                  1
                (Directiva RoHS 2) în ceea ce privește o derogare pentru aplicații specifice care conțin plumb.

               Directiva RoHS 2 impune restricții privind utilizarea anumitor substanțe periculoase în echipamentele electrice și electronice, astfel cum se prevede la articolul 4 din respectiva directivă. Aceasta a intrat în vigoare la 21 iulie 2011.

               Lista substanțelor restricționate este cuprinsă în anexa II la Directiva RoHS 2. În timp ce restricțiile privind plumbul, mercurul, cadmiul, cromul hexavalent, bifenilii polibromurați și difenileterii polibromurați se aplică în prezent, restricțiile privind ftalatul de bis(2-etilhexil) (DEHP), ftalatul de butil și de benzil (BBP), ftalatul de dibutil (DBP) și ftalatul de diizobutil (DIBP) nu se vor aplica decât începând cu 22 iulie 2019 sau mai târziu. În anexele III și IV la Directiva RoHS 2 sunt enumerate materialele și componentele echipamentelor electrice și electronice (EEE) destinate unor aplicații specifice, care beneficiază de derogare de la restricția referitoare la utilizarea anumitor substanțe prevăzută la articolul 4 alineatul (1) din Directiva RoHS 2.

               Articolul 5 prevede adaptarea anexelor III si IV la progresul științific și tehnic (prin includere, reînnoire, modificare și revocare a derogărilor). În temeiul articolului 5 alineatul (1) litera (a), este posibilă includerea de derogări în anexele III și IV numai dacă această includere nu diminuează protecția mediului și a sănătății conferită de Regulamentul (CE) nr. 1907/2006
                  2
                și dacă este îndeplinită una dintre condițiile următoare: eliminarea sau substituirea lor prin modificarea proiectului sau utilizând materiale și componente pentru care nu sunt necesare materialele sau substanțele indicate în anexa II nu este realizabilă din punct de vedere științific sau tehnic; fiabilitatea substituenților nu este asigurată sau este probabil ca efectele negative totale asupra mediului și asupra sănătății și securității consumatorilor provocate de substituire să depășească avantajele totale pentru mediu și pentru sănătatea și securitatea consumatorilor.

               Mai mult, conform dispozițiilor articolului 5 alineatul (1), Comisia Europeană (Comisia) trebuie să includă materialele și componentele EEE pentru aplicații specifice în listele din anexele III și IV prin intermediul unor acte delegate distincte, în conformitate cu articolul 20. Articolul 5 alineatul (3) și anexa V stabilesc procedura de depunere a cererilor de acordare, de reînnoire sau de revocare a unei derogări.

               2.CONSULTĂRI ÎNAINTEA ADOPTĂRII ACTULUI

               De la publicarea Directivei RoHS 2, Comisia a primit, în conformitate cu dispozițiile articolului 5 alineatul (3) și ale anexei V, numeroase
                  3
                cereri din partea operatorilor economici, atât pentru acordarea unor noi derogări, cât și pentru reînnoirea derogărilor existente.

               Actuala derogare prevăzută în anexa III punctul 7(c)-I permite utilizarea plumbului în componente electrice și electronice care conțin plumb, în sticlă sau ceramică, altele decât ceramica dielectrică din condensatori, de exemplu dispozitive piezoelectrice, sau într-o matrice de sticlă sau ceramică. Comisia a primit, în decembrie 2014 și ianuarie 2015, zece cereri de reînnoire a acestei derogări. Deși data de expirare a derogării de la punctul 7(c)-I era 21 iulie 2016 pentru categoriile 1-7 și 10
                  4
               , în conformitate cu cerințele Directivei RoHS [articolul 5 alineatul (5) al doilea paragraf], derogarea continuă să se aplice până în momentul adoptării de către Comisie a unei decizii referitoare la cererea de reînnoire. În plus, în noiembrie 2014, Comisia a primit o cerere pentru o nouă derogare (cererea nr. 2015-1) pentru utilizarea plumbului în senzori electronici cu straturi subțiri, cum ar fi senzori piroelectrici sau senzori piezoelectrici, care este o aplicație ce intră în domeniul de aplicare al punctului 7(c)-I. În timpul consultărilor ulterioare cu părțile interesate, s-a convenit cu solicitantul ca evaluarea cererii de derogare 2015-1 să fie efectuată în contextul mai larg al derogării prevăzute la punctul 7(c)-I.

               În vederea evaluării cererii de derogare, Comisia a lansat un studiu pentru a realiza evaluarea tehnică și științifică necesară, organizând inclusiv o consultare
                  5
                online deschisă a părților interesate pe tema cererii, care a durat opt săptămâni. În cadrul acestei consultări au fost aduse cinci contribuții.

               Raportul final care conține evaluarea cererii a fost publicat
                  6
                și părțile interesate au fost informate cu privire la aceasta.

               În continuare, Comisia a consultat grupul de experți ai statelor membre pentru actele delegate adoptate în temeiul Directivei RoHS 2 cu ocazia unei reuniuni a experților care a avut loc la 15 decembrie 2016 și în cadrul căreia solicitanții și părțile interesate cele mai afectate au făcut, de asemenea, prezentări. Experții au fost de acord cu proiectul prezentat de Comisie, marea majoritate fiind absenți sau neexprimându-și punctul de vedere. În conformitate cu Orientările privind o mai bună legiferare, proiectul de directivă delegată a fost publicat pe portalul pentru o mai bună legiferare timp de patru săptămâni, pentru a obține feedback din partea publicului. S-au primit două observații, ambele în favoarea proiectului de act. S-au parcurs toți pașii necesari referitori la derogările de la dispozițiile care limitează utilizarea unor substanțe, astfel cum sunt prevăzuți la articolul 5 alineatele (3)-(7). Având în vedere numărul mare de cereri de derogare primite simultan, precum și cerințele administrative aferente, în cadrul procedurii de decizie Comisia a respectat alte termene, conform articolului 5 alineatul (5). Consiliul și Parlamentul European au fost informate cu privire la toate activitățile.

               Raportul final a subliniat în special informațiile tehnice și evaluarea următoare.

               Plumbul conferă ceramicii anumite proprietăți dielectrice, piezoelectrice, piroelectrice, feroelectrice, semiconductoare sau magnetice pentru o gamă largă de utilizări în ceea ce privește temperaturile, tensiunile și/sau frecvențele. Plumbul conferă sticlei proprietăți esențiale cum ar fi reducerea punctelor de topire și înmuiere, îmbunătățind astfel uzinabilitatea, prelucrabilitatea și stabilitatea chimică etc. Sticla cu conținut de plumb poate fi folosită într-o gamă largă de aplicații, inclusiv la izolare, protecție, rezistență, lipire sau sigilare ermetică.

               În prezent, substituirea sau eliminarea plumbului din sticlă și/sau ceramică nu se poate încă realiza din punct de vedere științific sau tehnic.

               Rezultatele evaluării pentru categoriile 1-7 și 10 arată că cererea de derogare referitoare la punctul 7(c)-I din anexa III îndeplinește cel puțin unul dintre criteriile relevante menționate la articolul 5 alineatul (1) litera (a). Întrucât pentru aplicațiile vizate nu sunt disponibile alternative fiabile și nici nu ar putea apărea în curând pe piață, este justificată o reînnoire a derogării cu o perioadă de valabilitate până la 21 iulie 2021; din moment ce deocamdată nu sunt disponibili substituenți fiabili, nu se anticipează niciun impact socioeconomic negativ pentru această perioadă. De asemenea, nu se preconizează că perioada de valabilitate acordată va avea efecte adverse asupra inovării, deoarece o împărțire neesențială a formulării și o perioadă mai scurtă ar putea genera o sarcină administrativă inutilă pentru industria de profil. Pentru a se evita suprapunerea domeniilor de aplicare ale derogărilor din anexa III, formularea propusă clarifică faptul că aplicațiile vizate de derogarea 34 sunt excluse de la derogarea prevăzută la punctul 7(c)-I.

               Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2). După cum prevede articolul 5 din Directiva 2011/65/UE, derogarea specifică nu diminuează protecția mediului și a sănătății conferită de Regulamentul (CE) nr. 1907/2006 (REACH).

               3.ELEMENTELE JURIDICE ALE ACTULUI DELEGAT

               Directiva delegată acordă o derogare de la restricțiile prevăzute la articolul 4 alineatul (1) din Directiva 2011/65/UE; această derogare, care trebuie inclusă în anexa III la directiva menționată, autorizează utilizarea plumbului în aplicații specifice.

               Instrumentul este o directivă delegată, conform dispozițiilor Directivei 2011/65/UE, în special articolul 5 alineatul (1) litera (a).

               Obiectivul directivei delegate este de a contribui la protecția sănătății umane și a mediului și de a apropia dispozițiile pentru funcționarea pieței interne în domeniul echipamentelor electrice și electronice, permițând utilizarea, pentru aplicații specifice, a unor substanțe care sunt altfel interzise, în conformitate cu dispozițiile și condițiile prevăzute în Directiva RoHS 2 și cu procedura stabilită de aceasta pentru adaptarea anexelor III și IV la progresul științific și tehnic.

               În conformitate cu principiul proporționalității, măsura nu depășește ceea ce este necesar pentru atingerea obiectivului său.

               Propunerea nu are nicio implicație pentru bugetul UE.

               DIRECTIVA DELEGATĂ (UE) …/… A COMISIEI

               din 27.2.2018

               de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru anumite componente electrice și electronice care conțin plumb în sticlă sau ceramică

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  7
               , în special articolul 5 alineatul (1) litera (a),

               întrucât:

               (1)
                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin plumb.

               (2)
                     Actuala derogare prevăzută în anexa III punctul 7(c)-I din Directiva 2011/65/UE permite, până la 21 iulie 2016, utilizarea plumbului în componente electrice și electronice care conțin plumb, în sticlă sau ceramică, altele decât ceramica dielectrică din condensatori, de exemplu dispozitive piezoelectrice, sau într-o matrice de sticlă sau ceramică. Comisia a primit o cerere de reînnoire a acestei derogări referitoare la categoriile 1-7 și 10 înainte de 21 ianuarie 2015, în conformitate cu articolul 5 alineatul (5) din Directiva 2011/65/UE. În plus, în noiembrie 2014, Comisia a primit o cerere pentru o nouă derogare (cererea nr. 2015-1) pentru utilizarea plumbului în senzori electronici cu straturi subțiri, cum ar fi senzori piroelectrici sau senzori piezoelectrici, care este o aplicație ce intră în domeniul de aplicare al punctului 7(c)-I. În timpul consultărilor ulterioare cu părțile interesate, s-a convenit cu solicitantul ca evaluarea cererii de derogare 2015-1 să fie efectuată în contextul mai larg al derogării prevăzute la punctul 7(c)-I.

               (3)
                     Plumbul conferă ceramicii anumite proprietăți dielectrice, piezoelectrice, piroelectrice, feroelectrice, semiconductoare sau magnetice pentru o gamă largă de utilizări în ceea ce privește temperaturile, tensiunile sau frecvențele. Plumbul conferă sticlei proprietăți esențiale cum ar fi reducerea punctelor de topire și înmuiere, îmbunătățind astfel uzinabilitatea, prelucrabilitatea și stabilitatea chimică etc. Sticla cu conținut de plumb poate fi folosită într-o gamă largă de aplicații, inclusiv la izolare, protecție, rezistență, lipire sau sigilare ermetică.

               (4)
                     În prezent, substituirea sau eliminarea plumbului din sticlă și/sau ceramică nu se poate încă realiza din punct de vedere științific sau tehnic.

               (5)
                     Întrucât pentru aplicațiile vizate în categoriile 1-7 și 10 nu există pe piață alternative fiabile și nici nu ar putea fi disponibile pe piață în viitorul apropiat, este justificată o reînnoire a derogării cu o perioadă de valabilitate până la 21 iulie 2021, deoarece împărțirea neesențială a formulării și o perioadă mai scurtă ar putea genera o sarcină administrativă inutilă. Pentru a se evita suprapunerea domeniilor de aplicare ale derogărilor din anexa III la Directiva 2011/65/UE, formularea propusă clarifică faptul că aplicațiile vizate de derogarea 34 sunt excluse de la derogarea prevăzută la punctul 7(c)-I. Pentru alte categorii decât 1-7 și 10, derogarea existentă rămâne cu perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE.

               (6)
                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               (1)Statele membre adoptă și publică cel târziu până la [ultima zi a celei de a 12-a luni de la data intrării în vigoare a prezentei directive] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.

               Statele membre aplică aceste acte începând cu [ultima zi a celei de a 12-a luni de la data intrării în vigoare a prezentei directive + 1 zi].

               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 27.2.2018

                     Pentru Comisie,

                     Preşedintele
                     Jean-Claude JUNCKER

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista cererilor este disponibilă la adresa:

                     (4)

                        Aceste categorii sunt următoarele: 1. aparate de uz casnic de mari dimensiuni; 2. aparate de uz casnic de mici dimensiuni; 3. echipamente informatice și de telecomunicații; 4. aparate electrice de consum; 5. echipamentele de iluminat; 6. unelte electrice și electronice; 7. jucării, echipament pentru petrecerea timpului liber și echipament sportiv; 10. distribuitoare automate. Categoriile de EEE sunt enumerate în anexa I la Directiva RoHS.

                     (5)

                  Perioada de consultare
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        JO L 174, 1.7.2011, p. 88.

    ---documentbreak---

               ANEXĂ

               În anexa III la Directiva 2011/65/UE, punctul 7(c)-I se înlocuiește cu următorul text:

                        „7(c)-I

                        Componente electrice și electronice care conțin plumb, în sticlă sau ceramică, altele decât ceramica dielectrică din condensatori, de exemplu dispozitive piezoelectrice, sau într-o matrice de sticlă ori ceramică

                        Se aplică pentru categoriile 1-7 și 10 (cu excepția aplicațiilor prevăzute la punctul 34) și expiră la 21 iulie 2021.

                        Pentru categoriile 8 și 9, altele decât dispozitivele medicale de diagnosticare in vitro și instrumentele industriale de monitorizare și control, expiră la 21 iulie 2021.

                        Pentru dispozitivele medicale de diagnosticare in vitro din categoria 8, expiră la 21 iulie 2023.

                        Pentru instrumentele industriale de monitorizare și control din categoria 9 și pentru categoria 11, expiră la 21 iulie 2024.”